Narodna skupština
20100325

To je konstatovano. Kakve su posledice? Idemo dalje. Uzmite, recimo, stranu 58. Da vam samo na kraju završim sa rečenicom - Ministarstvo finansija, Uprava za trezor, povraćaj sredstava evidentiralo je umanjenjem deficita iz ranijih godina umesto u korist suficita tekuće godine. Na ovaj način potcenjen je deficit iz ranijih godina, kao i suficit tekuće godine. Znači, nema veze sa pljeskavicama, nema veze sa službenim putovanjima, nema veze sa gorivom, nema veze ni sa čim drugim, ima veze samo sa vama. Ukoliko se vi ne promenite, biće još veći haos u javnim finansijama. Zato je važan ovaj izveštaj i zato javnost treba da zna zašto ZES i Nada Kolundžija ne dozvoljavaju jednu otvorenu raspravu. Ali, nju ne možete da izbegnete.